|  |  |  |
| --- | --- | --- |
| Tantárgy neve: Nemzetközi közintézményi menedzsment | **Kódja: NMG\_NT126G5** | **Kreditszáma: 5** |
| A tanóra típusa[[1]](#footnote-1): szem és száma: 4 + 0 |
| A számonkérés módja (koll./gyj./egyéb[[2]](#footnote-2)): gyakorlati jegy |
| A tantárgy tantervi helye (hányadik félév)4 |
| Előtanulmányi feltételek *(ha vannak)*: |
| **Tantárgy leírása:**Az elmúlt évtizedekben átfogó közigazgatási – közintézményi reformok bontakoztak ki a modern országokban, amelyek még korántsem fejeződtek be. A reformok egyben modernizációt is jelentenek és alapvető funkciójuk kettős: - egyfelől a hatékonyság és az eredményesség fokozásával fokozni a gazdasági versenyképességet- másfelől a társadalmi csoportok, a civil szervezetek teljes körű (döntéshozatal és szolgáltatás) bekapcsolásával javítani a közintézmények működésének nyitottságát és átláthatóságát.A több évtizedes közintézményi reformok menedzsment reformokkal kezdődtek, és utána egészültek ki a közpolitikai döntéshozatal reformjával, a governance típusú működési mód kiépítésével valamint jogi innovációkkal. A menedzsment reformok kezdeményező – ösztönző szerepe azonban a modernizációs pályákat végig jellemzi.A tantárgy keretében nemcsak a menedzsment reformok nemzetközi trendjeit tekintjük át, hanem az egyes fejlődési pályák sajátosságait is elemezzük. (fenntartási-megőrzési, piacosítási, minimalizálási, modernizációs típusok) A tantárgy alapvető szemléleti közelítése, hogy a piaci szemlélet és a módszerek integrálása a közigazgatási-közszolgáltatási folyamatokba önmagában még nem modernizációs lépés. Ez szükséges, de nem elégséges feltétel. A vezetési-irányítási folyamatok megújítását ki kell egészíteni a közpolitikai döntéshozatal átfogó reformjával, amely magába foglalja: a közigazgatási döntéshozatal hatalmi politikai hátterét; az érdekartikulációs és egyeztetési folyamatok kiépítését; a racionalitás szerepének újraértékelését; a döntéshozatal és a megvalósítás viszonyának átalakítását.  |
| **Irodalom:**1. Ficzere Lajos: Az Európai Közigazgatási Térség alapvonásai. In: Ficzere-Forgács (szerk.): Magyar Közigazgatási Jog. Különös rész Európai Uniós kitekintéssel. Osiris Kiadó, 2004. 19-30. o.
2. Horváth Tamás: Közmenedzsment. Dialóg Campus, 2005.
3. Jenei György: Közigazgatás-menedzsment. Századvég, 2005.
4. Max Weber: Gazdaság és Társadalom, KJK Budapest, 1990.
5. Simon, H. A.: The new science of mamagement decissions. Harper & Brother, New York 1960.
6. Zoltainé Paprika Zita: Döntéselmélet, Alinea Kiadó, 2002.
7. Zupkó Gábor: Közigazgatási reformirányzatok az ezredfordulón. Századvég,, 2007.
 |
| **Tantárgy felelőse** (*név, beosztás, tud. fokozat*)**: Dr. Zupkó Gábor PhD főiskolai docens** |
| **Tantárgy oktatásába bevont oktató(k),** ha vannak(*név, beosztás, tud. fokozat*)**: Dr. Zupkó Gábor PhD főiskolai docens** |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)